அந்தப் பட்டுக்கோட்டை மாநாட்டுப் பொதுக் கூட்டத்தில் குமரப்பர் பேசி முடிந்ததுதான் தாமதம், பார்க்க வேண்டுமே! கூட்டத்துக்கு வந்தபோது நாமதாரியாக வந்தவர்கள் குமரப்பர் பேச்சைக் கேட்ட மாத்திரத்திரத்திலேயே நாமங்களை அழித்துக் கொண்டனர். விபூதி பூசிக் கொண்டு வந்தவர்கள் வெட்கம் புரை ஏறி விபூதியை அழித்துக் கொண்டார்கள். ருத்திராட்சத்தைப் பிடுங்கி எறிந்தவர்களும் உண்டு.